Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 759/11/6611	Zvolen, 1.6.2012
EEČ : 2-51-67-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 01.08.2011 do 28.02.2012 si riadne neplnil svoju zákonnú vyživovaciu povinnosť napriek tomu, že mu bola určená rozsudkom Okresného súdu vo Zvolene pod číslom konania 13C 139/2005-66 zo dňa 14.02.2007, právoplatný dňom 09.03.2007, ktorým bol zaviazaný vždy do 20-teho dňa v mesiaci prispievať na výživu svojho maloletého syna XXXXX, nar. XXXXX,  mesačne vo výške 30% zo sumy životného minima k rukám matky XXXXX, nar. XXXXX, trvale bytom XXXXX, XXXXX č. XXXXX, okres XXXXX, čím za uvedené obdobie dlhoval na výživnom 182,- €, pričom v uvedenom období nikde nepracoval, neprihlásil sa ani na Úrade práce, sociálnych vecí a rodiny ako uchádzač o zamestnanie, nepoberal sociálne dávky, čím si takto sám privodil stav hmotnej núdze

lebo zanikla trestnost cinu
Odôvodnenie:
Na Okresnom riaditeľstve Policajného zboru, Obvodnom oddelení v Krupine bolo pod ČVS:ORP-2406/KA-ZV-2011 vedené trestné stíhanie proti obvinenému XXXXX za prečin zanedbania povinnej výživy podľa § 207 odseku 2 Trestného zákona, ktorého sa mal dopustiť spôsobom uvedeným vo výrokovej časti tohto uznesenia. 

Vo veci bolo vykonané skrátené vyšetrovanie, počas ktorého okrem výsluchu obvineného XXXXX boli vykonané aj ďalšie dôkazy, a to výsluch poškodenej XXXXX, bol zadovážený rozsudok Okresného súdu vo Zvolene č.k. 13C/139/2005-66 zo dňa 14.02.2007, výzva na zaplatenie výživného, tabuľka plnenia vyživovacej povinnosti, správy ÚPSVaR, správa Sociálnej poisťovne, správa Katastrálneho úradu XXXXX, uznesenie podľa § 197 ods. 1 písm. c/ Tr. poriadku, správa o povesti, odpis z registra trestov a ostatný listinný materiál.  

Z nadobudnutého dôkazného materiálu vyplynulo, že uvedeného prečinu sa dopustil XXXXX, ktorý si neplnil svoju vyživovaciu povinnosť voči svojmu maloletému synovi XXXXX napriek tomu, že mu táto vyplývala z rozhodnutia Okresného súdu vo Zvolene č.k. 13C/139/2005-66 zo dňa 14.02.2007, čím mu vznikol dlh tak, ako je to vyššie uvedené. Obvinený XXXXX, nar. XXXXX, ku dňu 03.05.2012 uhradil zmeškané výživné za obdobie siedmich mesiacov spolu v celkovej výške 260,- € o čom  predložil doklad, ktorý sú súčasťou spisového materiálu.

V procesnom postavení obvineného XXXXX dňa 04. mája 2012 v zápisnici o výsluchu obvineného vypovedal, že si je vedomý spáchania uvedeného prečinu, výživné na svojho maloletého syna si riadne neplnil v období od 01.08.2011 do 30.04.2012, pričom za uvedené obdobie mu vznikol dlh 234,- €.  Dňa 03.05.2012 uhradil nielen tento dlh, ale už aj bežné výživné za mesiac máj 2012 vo výške 26,- €, teda celkom XXXXX uhradil šekom (western united) 260,- €. 
 
Ďalej bola dňa 31.01.2012  ku skutku vypočutá v procesnom postavení svedka - poškodeného XXXXX, nar. 11.01.1977, ktorá uviedla, že obvinený XXXXX   v súčasnosti žije v Českej republike v XXXXX č. XXXXX, okres XXXXX. V kontakte so svojím synom nie je, neposiela mu žiadne darčeky k narodeninám, ani k meninám. Zväčša pošle len sms správu pokiaľ neuhradí výživné. Ďalej uviedla, že  náhradné výživné nepoberá.

Súčasťou spisového materiálu je aj rozsudok OS Zvolen sp. zn. 13C/139/2005-66 zo dňa 14.02.2007, ktorým bol obvinený zaviazaný platiť výživné vo výške 30 % zo sumy životného minima počnúc dňom právoplatnosti rozsudku. Podľa výpisu z katastra nehnuteľností obvinený nevlastní žiadnu nehnuteľnosť v pôsobnosti Správy katastra XXXXX. V evidencii priestupkov menovaný nemá záznam. Podľa odpisu z registra trestov bol obvinený doposiaľ 5-krát súdom trestný, naposledy v roku 2004. 

Vykonaným dokazovaním v priebehu prípravného konania bolo preukázané, že obvinený XXXXX svojím konaním mohol naplniť zákonné znaky skutkovej podstaty prečinu zanedbania povinnej výživy podľa § 207 odseku 2 Trestného zákona. 

V zmysle ustanovenia § 215 odseku 1 písmena h/ Trestného poriadku prokurátor zastaví trestné stíhanie, ak zanikla trestnosť činu.

 Trestnosť tohto trestného činu zaniká podľa § 86 odseku a/  a odseku b/ Trestného zákona vtedy, ak trestný čin nemal trvalo nepriaznivé následky a páchateľ svoju povinnosť, vo vzťahu k oprávneným osobám, a to k matke dieťaťa dodatočne splnil skôr, než sa súd odobral na záverečnú poradu.

Pretože obvinený XXXXX svoju zákonnú povinnosť vyživovať iného určenú mu súdnym rozhodnutím dodatočne splnil v celom rozsahu a trestný čin nemal nepriaznivý vplyv na vývoj a vývin maloletých detí, súčasne nebol dôvod na zastavenie trestného stíhania z iného dôvodu, rozhodla som tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka